Komisijos reglamentas (EB) Nr. 2719/1999
1999 m. gruodžio 20 d.
iš dalies keičiantis Reglamentą (EB) Nr. 1431/94, nustatantį išsamias importo priemonių, numatytų Tarybos reglamente (EB) Nr. 774/94, taikymo paukštienos sektoriuje taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1994 m. kovo 29 d. Tarybos reglamentą (EB) Nr. 774/94, atidarantį tam tikras Bendrijos tarifines aukštos kokybės jautienos, taip pat kiaulienos, paukštienos, kviečių bei meslino ir sėlenų, išsijų bei kitų liekanų kvotas ir numatantį tokių kvotų administravimą [1], su paskutiniais pakeitimais, padarytais Komisijos reglamentu (EB) Nr. 2198/95 [2], ypač į jo 7 straipsnį,
atsižvelgdama į 1975 m. spalio 29 d. Tarybos reglamentą (EEB) Nr. 2777/75 dėl bendro paukštienos rinkos organizavimo [3] su paskutiniais pakeitimais, padarytais Komisijos reglamentu (EEB) Nr. 2916/95 [4], ypač į jo 15 straipsnį,
kadangi:
(1) Komisijos reglamente (EB) Nr. 1431/94 [5] su paskutiniais pakeitimais, padarytais Reglamentu (EB) Nr. 1514/97 [6], nustatytos išsamios Reglamentu (EB) Nr. 774/94 numatytos importo priemonių taikymo paukštienos sektoriuje taisyklės.
(2) Siekiant užtikrinti geresnę importo iš tam tikrų šalių kontrolę, reikia reikalauti kartu su paraiška licencijai gauti pateikti ir tiekimo sutartį.
(3) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1431/94 4 straipsnio 1 dalis papildoma tokia dalimi:
"1a. Kartu su paraiška licencijai gauti būtina pateikti tiekimo sutartį, kurioje nurodomas turimas prašomos kilmės paukštienos atsargų kiekis, kuris neviršija kvotos, dėl kurios kreiptasi, kiekio pristatymui per kvotos laikotarpį į Europos bendriją.
Ši dalis taikoma 1, 2 ir 4 grupės produktams, o kvotos laikotarpis atitinka nurodytą 5 straipsnyje."
2 straipsnis
Šis reglamentas įsigalioja 2000 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gruodžio 20 d.